S-4292/2019

Dómur

Mál þetta, sem dómtekið var 3. október sl., höfðaði héraðssaksóknari með ákæru 5. september 2019 á hendur ákærða; „X, kt. [...], [...], [...] og […],, kt. […], […], […]

I

Gagnvart ákærðu báðum fyrir líkamsárás, með því að hafa laugardaginn 5. ágúst 2017, á bifreiðarstæði framan við Björnsbakarí við Austurströnd á Seltjarnarnesi, í félagi, ráðist á A, [...] með því að slá hann einu höggi með krepptum hnefa í andlitið og halda honum föstum en X með því að slá hann einu höggi með hnúajárni í hægra gagnaugað, með þeim afleiðingum að A hlaut bólgu og mar yfir neðra hægra augnloki, blæðingu undir slímhúð hvítunnar á hægra auga, mar út á hægra gagnauga, sár við vinstri augnkrók.

Telst brot X varða við 2. mgr. 218. gr. almennra hegningarlaga nr. 19/1940 en brot [...] við 217. gr. sömu laga.

II

Gagnvart X fyrir gripdeild, með því að hafa á sama stað og tíma og greinir í ákærukafla I tekið úr bifreiðinni [...] ófrjálsri hendi, kveikiláslykla bifreiðarinnar, handtösku af gerðinni Michael Kors, svartan Iphone 6+ síma og húslykla.

Telst brotið varða við 245. gr. almennra hegningarlaga nr. 19/1940.

Þess er krafist að ákærðu verði dæmdir til refsingar og til greiðslu alls sakarkostnaðar.

M. 007201744940.

Þann 24. september 2019 gaf lögreglustjórinn á höfuðborgarsvæðinu út ákæru á hendur ákærða og var meðferð málanna sameinuð, sbr. 1. mgr. 169. gr. laga nr. 88/2008 um meðferð sakamála. Ákærði er þar ákærður fyrir:

I.

Fyrir umferðarlagabrot með því að hafa, laugardaginn 4. ágúst 2018, ekið bifreiðinni [...] sviptur ökuréttindum eftir Vesturlandsvegi við Hvalfjarðargöng.

Mál nr. 313201816911

Telst háttsemi þessi varða við 1. mgr. 48. gr., sbr. 1. mgr. 100. gr. umferðarlaga nr. 50/1987.

II.

Fyrir umferðarlagabrot með því að hafa, föstudaginn 26. október 2018, ekið bifreiðinni [...] sviptur ökuréttindum eftir Álfaskeiði, Hafnarfirði.

Mál nr. 007201873536

Telst háttsemi þessi varða við 1. mgr. 48. gr., sbr. 1. mgr. 100. gr. umferðarlaga nr. 50/1987.

III.

Fyrir umferðarlagabrot með því að hafa, miðvikudaginn 31. október 2018, ekið bifreiðinni [...] sviptur ökuréttindum eftir Hafnarfjarðarvegi, Hafnarfirði.

Mál nr. 007201874497

Telst háttsemi þessi varða við 1. mgr. 48. gr., sbr. 1. mgr. 100. gr. umferðarlaga nr. 50/1987.

IV.

Fyrir umferðarlagabrot með því að hafa, föstudaginn 15. mars 2019, ekið bifreiðinni [...] sviptur ökuréttindum austur Reykjanesbraut áleiðis að flugstöð Leifs Eiríkssonar.

Mál nr. 00820194074

Telst háttsemi þessi varða við 1. mgr. 48. gr., sbr. 1. mgr. 100. gr. umferðarlaga nr. 50/1987.

II

Ákærði hefur skýlaust játað þá háttsemi sem honum er gefin að sök í báðum ákærunum. Játning ákærða fær fulla stoð í gögnum málsins. Sannað er með játningu ákærða og öðrum gögnum málsins að hann hafi gerst sekur um þá háttsemi sem honum er þar gefin að sök og eru brot hans þar rétt heimfærð til refsiákvæða, þ. m. t. líkamsárás sú sem ákærði er ákærður fyrir en hún telst réttilega heimfærð undir 2. mgr. 218. gr. almennra hegningarlaga nr. 19/1940 vegna þess vopns sem ákærði beitti við árásina. Farið var með málið samkvæmt ákvæðum 164. gr. laga nr. 88/2008 um meðferð sakamála og tjáði ákærandi og verjandi ákærða sig sérstaklega um lagaatriði og ákvörðun viðurlaga.

III

Ákærði er fæddur árið [...]. Samkvæmt vottorði sakaskrár ríkisins hefur hann tvisvar á árinu 2018 gengist undir sektargerð lögreglustjóra annars vegar vegna brots gegn lögum um ávana og fíkniefni nr. 65/1974 og hins vegar vegna umferðarlagabrota. Brot ákærða samkvæmt ákæru frá 5. september 2019 er hegningarauki vegna sektargerðanna. Þá framdi ákærði þau brot áður en hann náði 18 ára aldri. Við ákvörðun refsingar ákærða nú er, auk framangreinds, til refsimildunar, litið til skýlausrar játningar ákærða, ungs aldurs og þess að hann hefur nú snúið við blaðinu og m.a. farið í vímuefnameðferð, sbr. 4. og 5. töluliður 1. mgr. 70. gr. almennra hegningarlaga nr. 19/1940. Þá er til refsiþyngingar litið til 1. töluliðar framangreinds lagaákvæðis en brotið beindist að lífi og heilsu brotaþola. Að þessu virtu þykir refsing ákærða hæfilega ákveðin fangelsi í 6 mánuði en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði greiði málsvarnarþóknun skipaðs verjanda síns, Þ-kk-ef M-kk-ef J-kk-ef lögmanns, sem samtals eru ákveðin 120.000 krónur, og hefur þá verið tekið tillit til virðisaukaskatts, og 42.445 krónur í annan sakarkostnað í samræmi við framlagt yfirlit ákæruvalds og bókun ákæruvalds við þingfestingu málsins.

Af hálfu ákæruvaldsins flutti mál þetta F-kvk-nf B-kvk-nf F-kvk-nf aðstoðarsaksóknari.

Dóm þennan kveður upp S-kvk-nf E-kvk-nf K-kvk-nf héraðsdómari.

D Ó M S O R Ð:

Ákærði, X, sæti fangelsi í 6 mánuði, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði greiði málsvarnarþóknun skipaðs verjanda síns, Þ-kk-ef M-kk-ef J-kk-ef, 120.000 krónur og 42.445 krónur í annan sakarkostnað.

S-kvk-nf E-kvk-nf K-kvk-nf